U2 diskografija
Airių roko grupės U2 diskografija susideda iš dvylikos studijinių, septynių gyvo garso, penkių kompiliacinių ir septynių EP albumų, bei penkiasdešimt aštuonių singlų. Grupę sudaro keturi nariai: Bono (vokalas ir gitara), The Edge (gitara, klavišiniai, palaikantis vokalas), Adam Clayton (bosinė gitara) bei Larry Mullen Jr. (būgnai ir mušamieji). Grupė susiformavo 1976 m., tuo metu jos nariai buvo paaugliai su ribotais muzikiniais sugebėjimais. 1991 m. grupė ėmė eksperimentuoti ir pradėjo groti elektroninės ir šokių muzikos paveiktą alternatyvųjį roką bei išleido labai sėkmingą studijinį albumą „Achtung Baby“. Panaši eksperimentacija tęsėsi visą devintąjį dešimtmetį. 2000 m. U2 nutarė sugrįžti prie labiau roko muzikos skambesio. U2 pardavė daugiau kaip 145 mln. albumų visame pasaulyje, laimėjo net 22 Grammy apdovanojimus, t. y. daugiau negu kuri nors kita grupė pasaulyje. 2005 m. pradžioje jie įtraukti į Rokenrolo šlovės muziejų.